Фәрит Хатыйпов (1930)

Фәрит Хатыйпов — Россия һуманитар фәннәр академиясе академигы, Татарстанның атказанган фән эшлеклесе, Язучылар берлеге әгъзасы.
1930 елның 1 гыйнварында Татарстанның Актаныш районы Пучы авылында туган. 1937-1947 елларда Пучы урта мәктәбендә укый.

1947-1952 елларда Казан дәүләт университетының татар теле һәм әдәбияты бүлегенә  укый. Соңгы курсларда көндәлек матбугатта языша башлый: кинофильмнарга, спектакльләргә, яңа чыккан әдәби әсәрләргә беренче рецензияләрен һәм тәнкыйть мәкаләләрен бастыра.
Университетны тәмамлагач, аны татар теле һәм әдәбияты кафедрасы каршындагы аспирантурада укырга калдыралар. 1955 елда  «Мирсәй Әмир иҗатында уңай герой проблемасы» дигән темага кандидатлык диссертациясе яклый.

1955-1959 елларда Төмән өлкәсенең Тубыл педагогия институтында өлкән укытучы булып эшли.  «Ленин юлы» исемле татарча өлкә газетасын оештыруда якыннан катнаша.

1959-1972 елларда  Уфа шәһәрендә яши һәм Башкорт дәүләт университетының филология факультетында доцент хезмәтен башкара.

1972 елдан — Казан дәүләт педагогия институтының татар әдәбияты кафедрасы мөдире була.

 Сылтамалар 
 Әдәбият галиме Фәрит Хатыйпов вафат Азатлык радиосы. 19.07.2020
 Фәрит Хатипов  Әлфинур НӘҖИПОВА-ЗИННӘТУЛЛИНА. "Казан утлары" № 2, 2010.

Төркем:Татарстан язучылар берлеге әгъзалары